Как никому непозната МК "Свобода" спечели две места в Общинския съвет на Варна? | Moreto.net - Варна
Служители на отдел „Икономическа полиция“ разкриха случай на изнудване с участието на служител на Община Варна, съобщиха от МВР за Moreto.net. В резултат от действия по разследване във връзка със сигнал за изнудване на собственик на недвижим имот, под ръководството на прокурор от Окръжна...
Никому неизвестната до преди изборите местна коалиция "Свобода" успя да спечели две места в Общинския съвет на Варна, нещо което не успяха да направят дори и няколко партии с национално значение, припомня Moreto.net
Трябва да се признае, че коалицията приложи интересна и очевидно успешна стратегия.
При 51 места в местния парламент от МК "Свобода" предложиха списък от 47 кандидата за общински съветници - всеки от тях обаче достатъчно популярен и уважаван в определени среди. В това число и бивш младежки волейболен национал, както и бивша Мис Варна, имаща цели 12 500 последователи във Фейсбук.
Капка по капка, глас по глас, тези 47 кандидата явно успяха да привлекат достатъчно гласове (усреднено по 60 всеки от тях), за да вкарат двама души в местния парламент - първия в листата Генадий Атанасов и 17-ия, но явно достатъчно популярен за да бъде избран с преференция, бивш младежки волейболен национал Велин Стоянов.
В кампанията си коалицията заложи на слогана "За младите на Варна", а кандидатите декларираха желание за промяна в управлението.
Дали обаче двамата избраници ще работят за промяната или са част от предварително планиран сценарий от по-голям играч в политиката с цел бъдеща подкрепа в местния парламент ще стане ясно съвсем скоро.
Индикации за подобен сценарий дават действията на третият в листата и най-активният в социалните мрежи от всички 47 кандидата на на МК "Свобода" Калоян Георгиев.
Въпреки, че е участник в изборите от друга формация, още в деня за размисъл на първия тур той декларира подкрепа към Портних, пожелавайки му успех. Ще броим това за джентълменска постъпка.
Два дни след първия тур обаче той вече официално агитира във Фейсбук за Иван Портних, тагвайки в публикациите си кандидатите на коалицията, включително и вече избраните за общински съветници.
Дали ГЕРБ, която спечели 18 квоти, твърде недостатъчни за мнозинство в общинския съвет, ще има безрезервната подкрепа на двамата представители на МК "Свобода", предстои да разберем в следващите месеци.
Дано, обаче всичките 47-кандидата на коалицията, както и гласувалите за тях, не се почувстват подведени.
11:26ч. 5 Ноември 2019 #6
Ами той общинския съвет и без това в повечето случаи гласува съвасем единодушно
23:04ч. 4 Ноември 2019 #5
ама естествено, че ще е патерица
единият кандидат е зетя на собственика на фирма Весела. Кръг от фирми, печелещи обществени поръчки.И измамник.
19:28ч. 4 Ноември 2019 #4
Куче няма как да станеш робуст и нали знаеш че може да кажеш бау ....бау долу мафията герб?
16:18ч. 4 Ноември 2019 #3
Няма ли в държавата служби, които се борят с фалшивите новини на сайта на този Калоян или пък такива, които да следят предизборната му агитация, особено в дните за размисъл. Поздрави на мис Азия и Мая Савова!
14:35ч. 4 Ноември 2019 #2
А метастазите на моята шизофрения растат ли растат...
11:30ч. 4 Ноември 2019 #1
Най вероятно поредната метастаза на управляващите?